google/wiki40b huggingface dataset:
Rodoljub Roki Vulović

Životopis

Narodil sa v Bijeljine. Svoju kariéru hudobníka začal v roku 1972, kedy zverejnil svoje prvé dve piesne „Kristina“ a „Napustićeš me ti“. V roku 1988, po vydaní albumu Paša, cestoval európskymi krajinami s vysokým zastúpením srbského obyvateľstva. Po vydaní albumu Paša vydal ďalších 6 albumov. Jeho siedmy album (prvý mu vyšiel, keď mal 16 rokov) vyjde na začiatku roku 2017. Vulović je už na dôchodku.

Vojna

Počas občianskej vojny v Juhoslávii bolo centrum mesta Bijeljina úplne zničené, rovnako ako aj jeho dom, ktorý stál na Ulici Gavrila Principa.
Vulović bol dobrovoľníkom v Prvej ľahkej pechotnej Semberskej brigáde, odkiaľ pochádza názov jeho albumu Semberski junaci. Niektoré piesne boli venované jeho priateľom, niektoré jeho druhom v zbrani a niektoré jeho veliteľom. Celý zisk z predaja albumu venoval na liečbu zranených vojakov. Po úspechu svojho prvého albumu vstúpil do Prvej bijeljinskej ľahkej pechotnej brigády, zvanej Garda Panteri. Tu, z iniciatívy svojho veliteľa Pera Čolića, vydal v roku 1993 ďalší album. Tento album vojakom dodával silu a motiváciu k boju, zatiaľ čo Rokiho preslávil.
Crni bombarder (1995) bol posledný vojnový album, po ktorom Roki vydal ľúbostný album Zbog tebe.

Osobný život

Jeho otec sa zúčastnil druhej svetovej vojny, v roku 1941 padol do zajatia a bol deportovaný do nacistického Nemecka, odkiaľ sa po vojne vrátil. Rokiho starý otec bol z Čiernej Hory.
Jeho manželka Jelica, jazykovedkyňa, je spoluautorkou mnohých jeho piesní. Majú dve deti – syna a dcéru. Hovorí plynulo po taliansky a francúzsky, tiež sa dohovorí po nemecky.
Počas turné navštívil mnohé krajiny západnej Európy – jediná väčšia krajina západnej Európy, ktorú dosiaľ nenavštívil, je Španielsko. Jeho snom bola návšteva Ruska.
Za zmienku tiež stojí, že v priebehu 90. rokov 20. storočia boli niekoľkokrát zamietnuté jeho žiadosti o víza do USA. Jedným z dôvodov bola podľa amerického veľvyslanectva skutočnosť, že spieval revolučné a anti-NATO piesne.

Postoje

Vulović verí, že najväčšími priateľmi Srbska sú Rusi a Gréci. Tiež povedal, že Bosniaci sú vo všeobecnosti dobrí ľudia, pokiaľ ich neprovokujete. Myslí si, že ako četníci, tak aj juhoslávski partizáni sú hrdinovia druhej svetovej vojny, ale obe tieto skupiny páchali zločiny voči civilnému obyvateľstvu.
Josip Broz Tito a Vladimír Putin sú jedni z tých, ktorých veľmi rešpektuje. Nepodporuje vstup Srbska do Európskej únie, a hovorí že ani jeden zo srbských prezidentov, Boris Tadić ani Tomislav Nikolić nikdy nebrali do úvahy postoj ľudí k tejto otázke.
Carltheater

Divadlo Carltheater (do roku 1847 Leopoldstädter Theater) bolo divadlo, ktoré sa nachádzalo v 2. viedenskom obvode v ulici Praterstraße 31.

Dejiny

Toto divadlo dal postaviť Karl von Marinelli a otvorené bolo v roku 1781 pod názvom Leopoldstädter Theater. Zameriavalo sa na prózy a hudobné diela. V roku 1838 budovu kúpil Carl Carl (pôvodom z Krakova), ktorý v tom čase viedol aj konkurenčné divadlo Theater an der Wien.
Pôvodné divadlo Leopoldstädter Theater bolo prebudované a znovu otvorené 10. decembra 1847 pod novým názvom Carltheater. Johann Nepomuk Nestroy viedol divadlo Carl Theater v rokoch 1854 – 1860. Počas toho obdobia priniesol do Viedne nový žáner Offenbachove operety. Prvé diela boli vlastne ukradnuté, keďže ochrana autorských práv v tom čase v podstate nefungovala a už vôbec nie na medzinárodnej úrovni.
Nové Offenbachove diela mali vo Viedni úspech, čo viedlo Franza von Suppé k tomu, aby žáner prevzal a prispôsobil viedenskému publiku. Svetové premiéry významných Suppého operiet Krásna Galatea, Fatinitza aj Boccaccio sa konali v divadle Carltheater. Aj ďalšom období sa v divadle Carltheater konali viaceré svetové operetné premiéry ako napríklad Johann Strauss ml. – Viedenská krv, Franz Lehár – Drotár alebo Cigánska láska, Oscar Straus – Ein Waltzertraum a iné. Hlavným centrom operety sa ale postupne stalo Theater an der Wien.
V roku 1929 bolo divadlo Carltheater zavreté kvôli finančným ťažkostiam. Budova divadla bola v roku 1944 silne poškodená bombardovaním a preto ju v roku 1951 úplne odstránili. Dnes sa na mieste pôvodného divadla nachádza moderná administratívna budova.
Dánčina

Historický vývin

Z historického hľadiska patrí dánčina k východnej vetve severogermánskych jazykov. Odlišuje sa od západoškandinávskych jazykov tzv. východoškandinávskou monoftongizáciou. Pri monoftongizácii dochádza k zmene, pri ktorej sa z diftongov stávajú monoftongy – napr. /au/ → /o:/ (isl. hlaupa − dán. løbe), /ei/ → /e:/ (isl. steinn − dán. sten), rovnako aj pri príslušných umlautovaných formách /øy/ → /ø/ (isl. eyra – dán. øre). Ďalšie zmeny, napr. lámanie, nie sú veľmi spoľahlivým kritériom, pretože sa na severogermánskom území môžu, ale aj nemusia vyskytovať (napr. isl. a far. mjólk, nór. nynorsk mjølk, švéd. mjölk − dán. mælk, nór. bokmål melk).
Zo všetkých kontinentálnych škandinávskych jazykov sa dánčina najviac vzdialila od hláskového systému staroseverského jazyka. Toto sa odráža nielen na veľkom rozdieli medzi výslovnosťou a písaním dnes, ale už v období neskorého stredoveku. Tu je dôležité spomenúť aspoň tri hláskové zmeny, ktoré majú základ v silnom hromadení prízvuku na prízvučnej (prvej) slabike. Sú to redukcia neprízvučných samohlások na /ə/, ktorá nezasiahla východnú dánčinu (stn. kasta > dán. kaste), pričom v záp. dán. nastala strata hlásky (jut. kastØ), ďalej oslabenie záverových spoluhlások /p, t, k/ > /b, d, g/ v 12. storočí (švéd. gripa − dán. gribe) a oslabenie trených hlások (spirantov) /b, d, g/ > /ß, ð, γ/ a neskôr často >Ø.
Chaumot (Nièvre)

Poloha

Obec má rozlohu 7,69 km². Najvyšší bod je položený 268 m n. m. a najnižší bod 184 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Achères (Yvelines)

Poloha

Obec má rozlohu 9,44 km². Najvyšší bod je položený 32 m n. m. a najnižší bod 18 m n. m.

Obyvateľstvo

Počet obyvateľov obce je 19 533 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rektascenzia

Rektascenzia (RA; značka α – grécke písmeno alfa) (z lat. rectus = priamy + ascensio = vzostup) je astronomický výraz pre jednu alebo dve súradnice bodu na oblohe pri použití rovníkovej sústavy súradníc. Ďalšou súradnicou je sklon (deklinácia).
RA je porovnateľná so zemepisnou dĺžkou. Meria sa od nulového bodu, známeho ako jarný bod (bod jarnej rovnodennosti) v kladnom smere.
RA sa meria v hodinách, minútach a sekundách, zriedkavejšie v stupňoch, minútach a sekundách. Je úzko spojená s hviezdnym časom, je tak jednotkou času, ako aj uhlovou jednotkou. Jedna hodina rektascenzie je totožná s 15 uhlovými stupňami, jedna minúta rektascenzie je totožná s 15 uhlovým minútami a jedna sekunda rektascenzie je totožná s 15 uhlovými sekundami.
Alternatívnou mierou, ktorá sa používa v navigácii, je hviezdny hodinový uhol (po angl. Sidereal Hour Angle). Hlavný rozdiel je v tom, že rektascenzia sa meria smerom na východ, zatiaľ čo hviezdny hodinový uhol smerom na západ.
Rektascenziu možno použiť na určenie polohy hviezdy a tiež na určenie, ako dlho bude trvať, kým hviezda dosiahne určitý bod na oblohe. Napríklad, ak je hviezda s RA = 01:30:00 na našom poludníku, bude hviezda s RA = 20:00:00 na tomto poludníku o 18,5 hviezdnych hodín neskôr.
Kanfen

Poloha

Obec má rozlohu 8,5 km². Najvyšší bod je položený 400 m n. m. a najnižší bod 198 m n. m.

Obyvateľstvo

Počet obyvateľov obce je 1 019 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Renault Alliance

Renault Alliance je automobil nižšej strednej triedy, ktorý sa vyrábal v rokoch 1983 – 1987. Vyrábala ho firma American Motors Corporation (AMC) v Severnej Amerike. Celkovo bolo vyrobených 623 573 kusov.
Trojdverová a päťdverová hatchback verzia, Renault Encore, bola pridaná v roku 1984.
Z partnerstva s AMC od roku 1979 vzišli dva modely. Alliance a Encore boli založené na modeli Renault 9 a 11, mierne upravené pre severoamerického výrobcu. Exteriér mal na starosti Robert Opron a interiér Richard Teague.
Ray Donovan

Dej

Seriál je zasadený do Los Angeles v štáte California, kde Ray Donovan (Liev Schreiber) pracuje pre prestížnu právnickú spoločnosť Goldman & Drexler, ktorá zastupuje bohatých a známych ľudí. Donovan je "fixer", čo je kriminálny slang pre osobu, ktorá dojednáva úplatky a odmeny pre skorumpovanú políciu, vládnych zástupcov alebo iných zločincov, aby neboli kriminálnici vzatí do väzby. Ray zažíva súkromné problémy s jeho otcom Mikeym (Jon Voight), ktorého nečakane prepustia na slobodu, pričom sa FBI snaží dostať Raya a jeho komplicov.
Dódžó

Dódžó (jap. 道場 – dódžó) je v japonských bojových umeniach miesto (miestnosť, telocvičňa, hala), kde sa uskutočňuje výuka niektorého bojového umenia.
Pôvodne pojem pochádza z čínskeho budhizmu - znamená miesto, kde Budha dosiahol svoje osvietenie, jeho význam sa rozširuje na pomenovanie miest v budhistických chrámoch, určených na náboženské cvičenia. V doslovnom preklade znamená "miesto určené na nasledovanie", "cesta/miesto osvietenia".
Saint-Aubin-Celloville

Poloha

Obec má rozlohu 6,72 km². Najvyšší bod je položený 157 m n. m. a najnižší bod 30 m n. m.

Obyvateľstvo

Počet obyvateľov obce je 965 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Môj syn Jack

Príbeh

Dej filmu sa začína v roku 1914 na sklonku prvej svetovej vojny. Rudyard Kipling je v britskej spoločnosti vnímaný nielen ako dobrý spisovateľ, ale taktiež ako aktívne vystupujúci iniciátor odporu voči nemeckej agresii. Jeho 17-ročný syn Jack Kipling je taktiež odhodlaný bojovať za krajinu a preto sa prihlási k námorníctvu, avšak nepríjmu ho kvôli zrakovej vade. Opakovane sa pokúsi narukovať do armády, avšak opäť zlyhá kvôli rovnakému problému. Až agitácia jeho otca u starého priateľa, bývalého vojenského dôstojníka a baróna, mu pomôže pridať sa k jednotkám Írskej gardy.
Jackovi najskôr spôsobuje slabý zrak problémy, avšak s pomocou kaprála O'Learyho a vlastným odhodlaním sa mu podarí úspešne zvládnuť výcvik a ako poručík si získa aj rešpekt u jednotky. O šesť mesiacov je vyslaný s jednotkou na francúzsky front a na svoje osemnáste narodeniny sa zúčastní bitky pri Loos. Po boji je vyhlásený za nezvestného.
Jeho rodina je zúfalá a okamžite sa púšťa do pátrania, ktoré trvá dva roky. Vypočúvajú vojakov, ktorý sa zúčastnili bitky, hľadajú v databáze zajatcov Červeného kríža. Napokon vďaka výpovedi jedného vojaka z Jackovej čaty zistia, že bol zabitý pri pokuse dobyť nemecké guľometné stanovisko. Otec, Rudyard Kipling, si vyčíta synovu smrť a film je zakončený jeho rozhovorom s britským kráľom Jurajom V., kde so slzami v očiach recituje verše ktoré napísal pri spomienke na syna.

Premiéra

Film bol natočený v auguste 2007 a premiéru mal 11. novembra 2007, na 89. výročie ukončenia prvej svetovej vojny. Premiéra filmu prilákala okolo 5,7 miliónov divákov v Spojenom kráľovstve. V USA mal premiéru 20. apríla 2008. Slovenská televízna premiéra bola 30. októbra 2008 na STV 1.
Ravels

Obyvateľstvo

Ravels má približne 14 446 obyvateľov (2010).
Paris (Texas)

zaujímavosti

Miestni majú radi humorný slogan "Druhý najväčší Paríž na svete." V súlade s tradíciou amerických miest s názvom "Paris", bola v roku 1993 postavená 20 metrová replika Eiffelovej veže. V roku 1998, pravdepodobne ako odpoveď na postavenie 21 metrovej repliky v Paris, Tennessee, mesto na vrchol veže umiestnilo obrovský kovbojský klobúk. Prvá kópia Eiffelovej veže bola z dreva, bola ale zničená tornádom.
Film Paris, Texas bol pomenovaný podľa mesta, ale nebol tu nakrútený.
Astrálne cestovanie

Astrálne cestovanie je (podľa Lobsanga Rampu) odloženie fyzického obalu spirituálnejšou časťou tela, vznesenie sa do iných dimenzií a na konci svojej striebornej šnúry navštívenie inej časti sveta.
Strieborná šnúra je zväzok vyžarujúcej energie, ktorá je schopná predĺžiť sa do nekonečna. Nie je to hmotné vlákno, ako sval alebo tepna či kus povrázka, ale je to sám život, je to energia prepájajúca fyzické telo s telom astrálnym.
Človek má rad tiel. Predbežne nás zaujíma len telo fyzické a stupeň naň bezprostredne nadväzujúci - astrálne telo. Môžeme si predstaviť, že keď sme v inej dimenzii, môžeme prechádzať stenami alebo prepadávať podlahami, pričom však môžeme prechádzať stenami a prepadávať podlahami iba odlišnej hustoty. V astrálnom stave veci tohto každodenného sveta nie sú pre nás nijakou prekážkou. Domové dvere nezadržia človeka vnútri alebo vonku. Ale aj v astrálnom svete sa vyskytujú dvere a steny, ktoré sú pre nás, keď sa v astráli pohybujeme, pevné a tvoriace zábranu, rovnako tak, ako sú dvere a steny na tejto Zemi prekážkou pre fyzické telo.

Možnosti

Jedna z možností sa nám naskytne hneď po prebudení, najlepšie nesamovoľnom, kedy ešte napoly spíme. Stačí sa snažiť niečo spraviť, napr. ísť do kúpeľne. Naše telo vtedy zostane ležať, ale nám sa zdá ako keby sme skutočne do kúpeľne išli.
Blénod-lès-Pont-à-Mousson

Poloha

Obec má rozlohu 9,58 km². Najvyšší bod je položený 331 m n. m. a najnižší bod 179 m n. m.

Obyvateľstvo

Počet obyvateľov obce je 4 394 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gond-Pontouvre

Poloha

Obec má rozlohu 7,45 km². Najvyšší bod je položený 94 m n. m. a najnižší bod 27 m n. m.

Obyvateľstvo

Počet obyvateľov obce je 5 970 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-Boulogne

Poloha

Obec má rozlohu 13,15 km². Najvyšší bod je položený 188 m n. m. a najnižší bod 3 m n. m.

Obyvateľstvo

Počet obyvateľov obce je 11 392 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Gallo

Biografia

Z rodnej obce sa presťahoval do Bratislavy na Sokolskú ulicu. Žil životom obyčajného občana. Pracoval ako inštalatér a spolu s manželkou mali štyri deti. Po tragickej smrti manželky v roku 1963 sa o deti musel starať celkom sám. Tri roky po vpáde vojsk Varšavskej zmluvy do Česko-Slovenska, v roku 1971, spáchal samovraždu. Svetoznámym, aj keď bezmenným, sa stal pod názvom “Muž s odhalenou hruďou pred okupačným tankom“. Jeho totožnosť bola zistená až v roku 1991. Fotografia bola zaradená do výstavnej kolekcie World Press Photo − 1968. Neskôr snímku vybrali do najrenomovanejších súborov najlepších fotografií 20. storočia.
Etatizmus

Etatizmus (z franc. état – štát) je politický postoj, ktorý sa snaží spoločenské problémy riešiť hlavne štátnymi zásahmi. V širšom zmysle ide o prehnané zdôrazňovanie významu štátu v spoločnosti, jeho zásahov do hospodárskeho a politického života spoločnosti, ktoré môžu vyústiť až do prerastania štátu so spoločnosťou .
Podľa etatizmu sa štát považuje za jediný zdroj hybných síl spoločenského pokroku, hospodárstvo krajiny má byť vo výraznej miere riadené centrálne, buď priamym vplyvom na podniky alebo silnou štátnou reguláciou. Etatizmus často požaduje obmedzené súkromne vlastníctvo, aby umožnil štátnu intervenciu. Termín sa používa najmä v ekonómii a sociológii.
William Cameron McCool

Životopis

Narodil sa v San Diegu v Kalifornii. Jeho rodina sa odsťahovala do mesta Lubbock v štáte Texas, kde v roku 1979 absolvoval Coronado High School. Absolvoval celkove tri vysoké školy: U.S. Naval Academy ukončil v roku 1983, University of Maryland v roku 1986 a U.S. Naval Postgraduate School v roku 1992.

Absolvoval pilotný výcvik, u námorníctva lietal na strojoch EA-6B a operoval okrem iného z paluby lietadlovej lode USS Coral Sea CV-43 v Stredozemnom mori. Začiatkom 90. rokov sa venoval tiež výskumnej práci v oblasti letúňov. Astronautom sa stal v roku 1996 na druhý pokus. V tom čase mal nalietaných 2 800 hodín na 24 rôznych typoch lietadiel.
Po absolvovaní dvojročného výcviku bol v roku 2000 zaradený do posádky misie STS-107. Misia STS-107, ktorá odštartovala 16. januára 2003 skončila tragédiou, keď sa pri pristávaní kvôli narušenej tepelnej ochrane dostala do krídla orbitera plazma a spôsobila jeho deštrukciu. McCool bol pochovaný v meste Annapolis. Na jeho pamiatku bol jeho menom pomenovaný asteroid 51829 Williemccool a tiež jeden z vrchov marťanského pohoria Columbia Hills.
Bol ženatý, otec troch synov.
Softvérová licencia

V počítačovom priemysle softvér, ktorý je chránený autorskými právami a licencovaný pod softvérovou licenciou, spadá v princípe do dvoch kategórii licenčných schém. Prvou kategóriou je licenčná schéma open source / slobodného softvéru, druhou je closed source / proprietárna licenčná schéma. Tieto dve schémy obsahujú ďalšie delenia.
Nie každý softvér je licencovaný, dokonca nie každý softvér je chránený autorskými právami. Softvér môže byť publikovaný bez sprievodnej licencie ako tzv. Licence-Free Software, avšak zostáva chránený autorskými právami a jeho distribúcia podlieha bežným zákonom o ochrane autorských práv, jeho predaj podlieha bežným zákonom o predaji. Softvér tiež môže byť uvoľnený do verejnej domény, kde nie je chránený autorskými právami - v takomto prípade časti softvérovej licencie o ochrane autorských práv sa neuplatňujú vôbec (avšak ostatné časti softvérovej licencie ostávajú aplikovateľné vrátane predaja takéhoto softvéru).

Licencie typu open source / slobodný softvér

Licencie tohto typu dávajú používateľovi najväčšiu slobodu - obvykle používateľ môže zdrojový kód daného softvéru prezerať, upravovať a ďalej rozširovať (pod licenciou) softvér i zdrojový kód, dokonca aj upravený.
Rozdiel medzi „Licenciami open source“ a „Licenciami slobodného softvéru“ je veľmi malý a zvyčajne sú tieto pojmy vzájomne zameniteľné. Vo všeobecnosti sa za licenciu open source považuje taká licencia, ktorá by mala byť schválená iniciatívou Open Source Initiative, a za licenciu slobodného softvéru sa považuje licencia schválená nadáciou Free Software Foundation.

GNU General Public Licence

GNU General Public Licence je populárna licencia, pod ktorou je napríklad licencované aj kernel Linuxu. Existuje verzia 1 (GPL 1), verzia 2 (GPL 2) a najnovšia verzia 3 (GPL 3). Často je užitočné vedieť, ktoré licencie sú kompatibilné s GNU General Public Licence, obzvlášť pre vývojárov je priam nevyhnutné poznať kompatibilitu s GPL, ak chce použiť dostupné softvérové 'bežnosti'.

Licencie typu closed-source / proprietárne licencie

Licencie tohto typu dávajú používateľovi najmenšiu slobodu - obvykle používateľ nemôže zdrojový kód daného softvéru prezerať, nijak upravovať, ani žiadnym spôsobom tento softvér ďalej rozširovať.
Softvérová licencia sa chápe ako typ vlastníckej (proprietárnej) (platenej alebo bezplatnej) licencie ako aj vyhlásenie o zmluve medzi výrobcom a používateľom počítačového softvéru — niekedy nazývané Licenčná zmluva koncového používateľa (EULA) — ktoré špecifikuje rozsah povolenia, ktoré vlastník poskytuje používateľovi.
Softvér balený v škatuliach je väčšinou sprevádzaný licenčnou zmluvou koncového používateľa (EULA), ktorá je prezentovaná používateľovi niekedy na papieri, ale obvyklejšie v elektronickej forme počas inštalácie. Používateľ má možnosť túto zmluvu buď prijať alebo zamietnuť. Inštalácia softvéru je však podmienená tým, že používateľ danú zmluvu príjme a tým súhlasí, že bude dodržiavať jej podmienky.

Multilicencia

Multilicencia je určená pre použitie softvéru na viacerých počítačoch súčasne alebo na serveri pre viac pracovných staníc.
Veľké kanadské jazerá

Veľké kanadské jazerá je skupina piatich jazier ležiacich na hraniciach Kanady s USA. Je to najväčšia skupina sladkovodných jazier na zemeguli.
Brigittenau

Brigittenau je dvadsiaty viedenský obvod. Má rozlohu 5,68 km² a žije tu 82 121 obyvateľov (1.1.2007).
Baja Dolce

Životopis

Narodila sa v Bratislave, vyrastala v Bernolákove a neskôr študovala v Bratislave hotelový manažment. Pod pseudonymom sa podieľala na tvorbe článkov do časopisov, písala poviedky na vlastný blog a dnes sa písaniu venuje profesionálne. Je vydatá a s manželom žijú v Senci.
V trinástich v nej prepukla vášeň pre písanie, keď začala pomáhať v školských novinách, neskôr si založila vlastný blog, na ktorom pracovala niekoľko rokov a publikovala tam svoje prvé poviedky. Najviac ju teší, keď jej čitatelia posielajú spätnú väzbu a podelia sa s ňou o emócie, ktoré v nich jej knihy vyvolali. Do svojich diel vkladá vždy niečo z reálneho života, či už vlastného alebo zo životov priateľov a známych. Autorka sa riadi jediným pravidlom: „Kniha bez hlbšej myšlienky je ako človek bez duše.“

Tvorba

Počas štúdia sa venovala blogovaniu a písaniu poviedok, ktorých sa nevzdala ani teraz, hoci sa momentálne viac zameriava na beletriu pre ženy, pričom často čerpá námety zo skutočných udalostí.
Svoj debut - trilógiu Placebo vydala vo vydavateľstve Art Floyd.
Le Bignon

Poloha

Obec má rozlohu 27,54 km². Najvyšší bod je položený 58 m n. m. a najnižší bod 3 m n. m.

Obyvateľstvo

Počet obyvateľov obce je 3 227 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vodnopólová extraliga mužov 1996

Systém súťaže

Systém súťaže sa opäť menil, už tretiu sezónu za sebou. Súťaž sa skladala z dvoch častí. V základnej časti (ZČ) boli všetky družstvá umiestnené do jednej skupiny, v ktorej odohrali systémom každý s každým zápasy doma a vonku. 8 najlepšie umiestnených družstiev postúpilo do nadstavbovej časti. Pre deviate družstvo sa sezóna skončila. V nadstavbovej časti sa podľa umiestnenia v ZČ vytvorili dve skupiny po 4 družstvá – skupina o 1. – 4. miesto a skupina o 5. – 8. miesto. Nadstavbová časť sa odohrala formou 4 turnajov; každé družstvo hostilo 1 turnaj, pričom sa započítavali aj body zo základnej časti. 6 najlepších družstiev súťaže vytvorilo v budúcej sezóne Extraligu, zvyšné družstvá hrali 1. ligu.
Pod Párovcami

Pod Párovcami je jedna z hlavných ulíc v meste Piešťany.
V minulosti to bola asi 2 km dlhá cesta spájajúca obec Piešťany (dnes Staré Piešťany) a kúpeľnú obec Teplice. Bola pomenovaná podľa aleje spárovaných líp lemujúcich ulicu. Na svojom južnom konci začína ulica pri miestnom Evanjelickom kostole. Smerom na sever sa po pravej strane ulice nachádza Sad Andreja Kmeťa a Hotelová akadémia Ľudovíta Wintera. Na ulici sa tiež nachádza cirkevné Gymnázium sv. Michala Archanjela a priľahlý Kostol sv. Štefana kráľa. Kedysi stál na ulici taktiež Erdödyovský kaštieľ, miestne sídlo šľachtickej rodiny v čase návštev Piešťan. Prízemná budova v tvare písmena U bola zbúraná na prelome 40. a 50. rokov 20. storočia, aby vytvorila miesto. Ulica sa končí pri areáli miestneho letiska.
Busset

Polohopis

Busset má rozlohu 36,96 km². Najvyšší bod je položený 608 m n. m. a najnižší bod 265 m n. m.

Obyvateľstvo

Busset má 834 obyvateľov (2009).
Graf vývoja obyvateľstva:
Zdroje: INSEE
Ľudovosť umenia

Ľudovosť umenia je špecifická vlastnosť umenia spočívajúca vo vstrebávaní emocionálnej skúsenosti a múdrosti ľudu umením.
Vlajka Čiernej Hory

Nová vlajka Čiernej Hory bola prijatá 12. júla 2004. Na červenom podklade so zlatým lemovaním sa nachádza štátny znak Čiernej Hory z čias kráľa Nikolu. Stará vlajka, či už počas existencie Juhoslávie alebo Srbska a Čiernej hory bola identická so srbskou vlajkou, s tým že mala blankytne modrý pás.
Vroclav

Dejiny

Najprv je známe ako osada na jantárovej ceste. Založenie mesta sa datuje na roky 915 – 921. V 9. storočí bol hradiskom slovanských Slezanov. V 10. storočí dočasne pod nadvládou Přemyslovcov (podľa legiend mesto založilo české knieža Vratislav I. pod názvom „Vratislavia“, odtiaľ aj český a slovenský názov „Vratislav“), no už okolo roku 990 znova pod poľskou správou. Roku 1000 tu bolo založené rímskokatolícke biskupstvo a bola postavená románska katedrála. V rokoch 1038 – 1054 opäť dočasne v českých rukách.
Od roku 1163 tu sídlili údelné sliezske kniežatá. Začiatkom 13. storočia sa Vroclav stal mestom a roku 1241 hlavným mestom Vratislavského kniežatstva. V rokoch 1327 – 1742 opäť české územie (len 1469 – 1490 v rukách Mateja Korvína). Od 14. storočia obchodné stredisko, člen hanzy.
Od 1742 (Vratislavský mier) pruské územie (po roku 1871 nemecké), od roku 1945 pod poľskou mandátnou správou, po mierovej zmluve  "2+4" definitívne (právne) pripojené k Poľsku.

Šport

Najslávnejším športovým klubom v meste je futbalový klub Śląsk Wrocław. V meste je pravidelne organizovaný Vroclavský maratón.
Gours

Poloha

Obec má rozlohu 7,89 km². Najvyšší bod je položený 82 m n. m. a najnižší bod 17 m n. m.

Obyvateľstvo

Počet obyvateľov obce je 425 (2009).
Nasledujúci graf zobrazuje vývoj počtu obyvateľov v obci.
Zdroje: INSEE